Početak ljetnjeg semestra tekuće akademske godine na Fakultetu za turizam i hotelijerstvo u Kotoru obilježilo je potpisivanje sporazuma o saradnji sa više nastavnih baza širom Crne Gore. Naime, Univerzitet Crne Gore, odnosno Fakultet za turizam i hotelijerstvo, sklopio je ugovor o realizaciji stručne prakse studenata sa oko 40 istaknutih hotela visokih kategorija. Pomenutim ugovorom definisano je obavljanje prakse koja je za studente Fakulteta za turizam i hotelijerstvo sastavni dio redovnog fakultetskog obrazovanja. Praktična obuka će se tokom ljetnjeg semestra odvijati jednom sedmično. Nastavne baze u kojim će studenti sticati praktična znanja iz oblasti hotelijerstva prema nastavnom planuFakulteta za turizam i hotelijerstvo su sljedeći hoteli: Splendid, Montenegro, Mediteran, Dukley (Bečići), Avala, Blue Star, Hotel Budva, Slovenska plaža, Aleksandar (Budva); Conte, Perastra (Perast); Porto IN, Cattaro, Monte Cristo, Marija (Kotor); La Roche, Pine, Regent Porto MNG (Tivat), Perla, ACD, Lighthouse, Hungest sun resort (Herceg Novi); Kalamper (Bar); Astorija (Kotor, Tivat i Budva); Franca (Tivat, Pljevlja, Bar i Bijelo Polje);Grand (Cetinje); Hilton, Ramada, Verde kompleks (Podgorica); Onogošt (Nikšić); Bianca (Kolašin); Dvor (Bijelo Polje); Serdar( Mojkovac); Polar Star (Žabljak).

Cilj obavljanja studentske prakse prema navedenom nastavnom planu odnosi se na:upoznavanje procesa rada u turističkoj privredi (bazirano na hotelijerstvu), razumijevanje organizacione šeme i povezanosti u procesu rada između različitih hotelskih sektora tj. djelatnosti, upoznavanje sa etičkim kodeksom ponašanja u hotelima.

Obavljanjem prakse studenti će ovladati: praktičnim znanjima poslovne komunikacije unutar organizacije i sa gostom, vještinama pružanja direktnih usluga gostu, primjenom standarda u hotelijerstvu, primjenom hotelskih informacionih sistema.

Formiranje nastavnih baza i obavljanje praktične nastave, samo je početak saradnje Fakulteta za turizam i hotelijerstvo sa istaknutim privrednicima iz turističke djelatnosti. Dalji plan saradnje ogleda se u sticanju praktičnih znanja, vještina i kompetencija koje odgovaraju profilu studija kroz gostujuća predavanja koja će na Fakultetu održavati predstavnicinastavnih baza odnosno predstavnici turističke privrede.

U skladu sa novim nastavnim planom, čiji je cilj produbljivanje veze između privrede i obrazovanja budućeg turističkog kadra kroz obavljenje studentske prakse tokom trajanja studija, kao i održavanjem gostujućih predavanja predstavnika turističke privrede na Fakultetu, omogućiće nesmetano uključivanje na tržište rada naših diplomiranih studenata.

Novim konceptom obrazovanja, čiji značaj je prepoznat kako od strane Univerziteta Crne Gore, tako i od strane privrede, omogućiće našim studentima sklad između sticanja praktičnog i teorijskog znanja.